Diari Oficial de la Generalitat Valenciana


Sumari del DOGV 3109, del 28-10-1997 (1997/11033)

ORDRE de 17 d'octubre de 1997, de la Conselleria de Medi Ambient, per la qual es modifica l'Ordre de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitaments energètic de biomassa en l'àmbit forestal, publicada en el DOGV núm. 2.885, de 9 de desembre de 1996.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3109

Data del DOGV
:   28-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11435


Data del document
:   17-10-1997

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

3608 ORDRE de 17 d'octubre de 1997, de la Conselleria de Medi Ambient, per la qual es modifica l'Ordre de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitaments energètic de biomassa en l'àmbit forestal, publicada en el DOGV núm. 2.885, de 9 de desembre de 1996. [97/X11111]
  
D'acord amb el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les Conselleries, i amb el Decret 36/1997, de 26 de febrer, pel qual s'aprova el Reglament Orgànic i Funcional de la Conselleria de Medi Ambient, les competències en matèria de recursos naturals renovables depenen de la Direcció General per al Desenvolupament Sostenible.
  
En l'Ordre de 22 de novembre de 1996, del conseller de Agricultura i Medi Ambient per la qual s'estableix un règim de subvencions destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitaments energètic de biomassa en l'àmbit forestal, es va determinar en la base segona "Àmbit d'aplicació" de l'annex III "Bases particulars per les quals es regula la convocatòria de subvencions destinades a potenciar i fomentar l'aprofitament de la tòfona negra (Tuber melanosporum)", els termes municipals on es concedirien les dites subvencions. Amb l'aplicació de la Ordre, s'ha comprovat que havien quedat exclosos alguns termes municipals on hi ha actualment aprofitaments trufícoles.
  
A més, en la base setena del dit annex, "Obligacions dels beneficiaris", en el seu apartat 4 s'estableix un marc de plantació i s'ha comprovat que, amb l'objectiu d'optimitzar el rendiment dels dits aprofitaments, el marc de plantació adequat pot ser un altre.
  
En virtut d'això, i de conformitat amb allò disposat en l'article 35.e) de la Llei 5/1983, de 30 de desembre, de Govern Valencià,
  
ORDENE
  
Primer
  
Es modifica l'apartat 2 de la base segona "Àmbit d'aplicació" de l'annex III "Bases particulars per les quals es regula la convocatòria de subvencions destinades a potenciar i fomentar l'aprofitament de la tòfona negra (Tuber melanosporum), que queda redactat de la següent forma:
  
Sols es concedirà subvenció a les explotacions de tòfones als següents termes municipals, per raó de les seues característiques climàtiques i edafològiques:
  
a) Castelló: Atzeneta del Maestrat, Albocàsser, Ares del Maestre, La Pobla de Benifassà, Barracas, Bejís, Benafer, Benafigos, Cortes de Arenoso, Culla, Benassal, Castell de Cabres, Castellfort, Catí, Caudiel, Cinctorres, Pina de Montalgrao, Portell de Morella, Xert, Xodos, Forcall, Fuente la Reina, Herbés, Lucena del Cid, La Mata, Montán, Morella, Olocau del Rei, Puebla de Arenoso, Sacañet, Todolella, El Toro, La Torre d'en Besora, Vallibona, Villafranca del Cid, Villahermosa del Río, Villanueva de Viver, Villores, Vistabella del Maestrat, Zorita del Maestrat, Zucaina.
  
b) València: Ademús, Alcublas, Alpuente, Andilla, Aras de Alpuente, Benagéber, Calles, Casas Altas, Casas Bajas, Castielfabib, Chelva, Chera, Domeño, La Yesa, Loriguilla, Puebla de San Miguel, Requena, Sinarcas, Sot de Chera, Titaguas, Tuéjar, Utiel, Vallanca.
  
Segon
  
Es modifica l'apartat 4 de la base setena "Obligacions dels beneficiaris" de l'annex III "Bases particulars per les quals es regula la convocatòria de subvencions destinades a potenciar i fomentar l'aprofitament de la tòfona negra (Tuber melanosporum), que queda redactat de la següent forma:
  
El marc de plantació serà de 6x6m a 8x8 m. i es respectaran distàncies entorn de 4 m. a la partió dels camps de cultiu confrontants de distinta titularitat del sol·licitant d'aquesta subvenció.
  
Tercer
  
En l'Ordre de 22 de novembre de 1996 (DOGV núm. 2.885 de 9 de desembre de 1996) les referències a la Conselleria d'Agricultura i Medi Ambient s'han de considerar com a fetes a la Conselleria de Medi Ambient i les referències al director general de Desenvolupament Forestal s'han de considerar com a fetes al director general per al Desenvolupament Sostenible.
  
DISPOSICIONS FINALS
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 17 d'octubre de 1997
  
El conseller de Medi Ambient,